**ДОГОВОР № ……….**

Днес, …………….. година, в с. Руен, обл. Бургаска между

1. **СУ „Елин Пелин”**, с. Руен, ул. „Първи май” №12, Булстат 000043652, представлявано от Зорка Стоянова Петкова – Директор, наричан за краткост, „Възложител” и

2. **……………………….**, със седалище и адрес на управление гр. ………….., ул. „……….“№ ………., БУЛСТАТ ……………….., представлявано от ……………………… – Управител, наричан за краткост “Изпълнител”

се сключи настоящия договор за следното:

**I. ПРЕДМЕТ НА ДОГОВОРА**

**Чл.1.** Възложителят възлага, а Изпълнителя приема да извърши срещу възнаграждение следното: Доставка на обяд в индивидуални опаковки за еднократна употреба за учениците от I-ви, ІІ-ри, ІІІ-ти и IV-ти клас на целодневна организация на обучение в СОУ „Елин Пелин”, с. Руен, включващ предястие, основно ястие и десерт.

**II. СРОК ЗА ИЗПЪЛНЕНИЕ НА ДОГОВОРА**

**Чл.2.** Изпълнителят се задължава да осъществява за всеки учебен ден за учениците от СУ „Елин Пелин“, с.Руен, доставка на обяд за срок от 16.09.2016 г. до 31.05.2017 г. включително.

**III. СТОЙНОСТ НА ДОГОВОРА И НАЧИН НА ПЛАЩАНЕ**

**Чл.3. /**1/ Цената на доставен обяд за един ученик, за едно хранене, е в размер на ……………. лв. (…….) с включен ДДС.

/2/ Посочената по-горе цена е крайна, като в нея се включват: стойността на храната, разходи за опаковката и еднократните прибори, транспортни разходи, както и всякакви други разходи, които могат да възникнат.

/3/ Посочената по-горе цена е окончателна и не подлежи на промяна през целия срок на договора.

/4/ Всички разходи, надвишаващи договорната стойност, включително и непредвидените работи, са за сметка на Изпълнителя.

/5/ Общата стойност на договора за периода е до ………….. лв. /……………………………….../ с включен ДДС и се формира на база ……….. ученици от І-ви, ІІ-ри клас, ІІІ-ти и IV-ти клас на ЦOО, със 155 учебни дни и цената на обяда.

/6/ Общата стойност за месеца ще се формира на база месечна справка, описана в чл.6, ал.2.

**Чл.4.** В срок до пето число на месеца, следващ отчетния, Изпълнителят предоставя на Възложителя фактура.

**Чл.5.** Плащането се извършва до десет работни дни, след представяне на фактура и подписаната справка от страна на Изпълнителя, изготвена от Възложителя, в лева по посочена банкова сметка.

**IV. МЯСТО И СРОК НА ДОСТАВКА**

**Чл.6.** Мястото за изпълнение на договора е СОУ „Елин Пелин”, с. Руен, ул. „Първи май” №12.

**Чл.7.** Доставката на обяда следва да се осъществява всеки учебен ден, за учениците от СОУ „Елин Пелин“, с.Руен, до 11:30 часа, в сградата на училището, след предварителна заявка до 8:30 часа, за броя на необходимите обеди.

**Чл.8.** Доставката на обяда ще се извършва със собствен транспорт на Изпълнителя, с МПС, регистрирано в ОДБХ, респективно в РИОКОЗ/РЗИ.

**V. КАЧЕСТВО**

**Чл.9.** Доставената храна трябва да отговаря на изискванията за качество, количество и вид, според Закона за храните; Наредба №9/16.09.2011г. за специфичните изисквания към безопасността и качеството на храните, предлагани в детските заведения и училищата; Наредба №37/21.07.2009г. за здравословно хранене на учениците, Наредба №16/28.05.2010г. за изискванията за качество и контрол за съответствие на пресни плодове и заленчуци; Наредба №5/25.05.2006г. за хигиената на храните, както и цялата действаща нормативна уредба в националното и европейско законодателство относно производството, преработката и търговията с хранителни продукти.

**Чл.10.** Доставяната храна трябва да се приготвя в обекти, регистрирани по чл.12 от Закона за храните.

**Чл.11.** Всяка партида храна трябва да се придружава от документ, удостоверяващ произхода на храната и документ за качество и безопасност.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.12.** Възложителят се задължава да уточни броя на учениците, за които ще трябва да се достави обяд до 8:30 ч., в деня на самата доставка.

**Чл.13.** Възложителят се задължава да приема храната чрез упълномощено от него лице, което при съмнение в количеството и качеството на приетата храна да изготви констативен протокол веднага и да направи рекламация.

**Чл.14.** Възложителят е длъжен да заплаща цената на извършеното от Изпълнителя в срокове, начина и условията, посочени в този договор.

**Чл.15.** Възложителят има право да промени подаденото меню само по изключение, като два дни преди това е уведомил Изпълнителя.

**Чл.16. /**1/ Да въведе отчетни карти за ежедневно отчитане на дейността.

/2/ Да предоставя на изпълнителя месечна справка до втория работен ден от месеца, следващ отчетния за реално извършените доставки, изготвена въз основа на дневните отчетни карти, която следва да е заверена от директора на училището и да съдържа броя на учениците по класове и общо, броя на учебните дни в месеца и броя на доставените обеди.

**Чл.17.** Възложителят е длъжен да заплати на Изпълнителя съответното възнаграждение за доставената храна в срок и ред, определени в настоящия договор.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.18.** Изпълнителят се задължава:

/1/ Да извършва доставка на обедните менюта в уговорения срок, на определеното за това място;

/2/ Да следи доставената храна да е приготвена при спазване на изискванията за хигиена, качество и енергийна стойност на храната, както и разнообразие на видовете ястия, съобразно нормите за хранене на учениците;

/3/ Да следи обядът да е приготвен в деня на доставката;

/4/ Да представя сертификат за качество на доставената храна;

/5/ Да изготвя седмични менюта, които да предоставя за съгласуване с Директора в срок до края на предходната седмица.

/6/ Да спазва изискванията на Наредба №37 от 21.07.2009 г. за здравословното хранене на учениците – Хранителните продукти да отговарят на нормативно определените норми, както и цялата действаща нормативна уредба

/7/ Да не се доставя храна, приготвена и оставена от предния ден;

/8/ При направена рекламация Изпълнителят отстранява проблема до ...... мин..

**Чл.19.** Изпълнителят носи отговорност за качеството на приготвената храна, предмет на договора.

**Чл.20.** Изпълнителят има право да получава договорените възнаграждения в уговорените срокове.

**Чл.21.** Разходите по транспорта, опаковката и риска от погиването до мястото на доставката на хранителните стоки са за сметка на Изпълнителя.

**Чл.22.** Изпълнителят се задължава да в срок от 3 /три/ работни дни да уведомява писмено Възложителя за всички настъпили промени на обстоятелствата, имащи отношение към изпълннието на настоящия договор.

**Чл.23.** Изпълнителят няма право да наема други подизпълнители, освен ако има такива и те са посочени в офертата му за участие в поръчката.

**VIII. САНКЦИИ, НЕУСТОЙКИ И ПРЕКРАТЯВАНЕ НА ДОГОВОРА**

**Чл.24.** В случай на неспазване на задълженията по чл.7 от страна на Изпълнителя,последния дължи на Възложителя неустойка в размер на 10% от общата стойност на настоящия договор, посочена в чл.3, ал.5.

**Чл.25.** Настоящият договор се прекратява в следните случаи:

1. Изтичане на срока;
2. По взаимно съгласие на страните, изразено писмено;
3. С тримесечно писмено предизвестие на всяка от страните;
4. С едностранно писмено изявление на Възложителя, когато другата страна не изпълни свое задължение по договора;
5. При промени в нормативната база, свързани с предмета на договора, които водят до отпадане на неговото основание.

**IX. ЗАКЛЮЧИТЕЛНИ РАЗПОРЕДБИ**

**Чл.26.** Настоящия договор влиза в сила от 16.09.2016 г.

**Чл.27.** Настоящия договор не може да бъде изменян и допълван.

**Чл.28.** Споровете между страните се уреждат чрез преговори, а ако не се постигне съгласие – по съдебен ред.

**Чл.29.** Неразделна част от настоящия договор е финансовата оферта на Изпълнителя.

**Чл.30.** За неуредените въпроси по този договор се прилагат разпоредбите на действащото законодателство на Република България.

**Чл.31.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се сключи в 2 еднообразни екземпляра, един за Изпълнителя и един за Възложителя.

Изготвил: Съгласувал:

Златина Цаневска Златка Николова

**Весела Щерева**

*Счетоводител*

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ЗОРКА ПЕТКОВА ......................................**

***Директор Управител***